钦定古今图书集成/明伦汇编/氏族典/第272卷 > 王思廉
## 钦定古今图书集成/明伦汇编/氏族典/第272卷 > 王思廉

按《元史王思廉传》：“思廉字仲常，真定获鹿人。张德耀
宣抚河东，辟掌书记，谢归。至元十年，董文忠荐之，世
祖召见，授符宝局掌书。十三年，姚枢举为昭文馆待
制，迁奉训大夫，符宝局直长。十四年，改翰林待制。十
八年，进中顺大夫，典瑞少监。二十年，升太监。二十三
年，改嘉议大夫，同知大都留守。二十九年，迁正议大”
夫、枢密院判官。大德元年，成宗即位，迁中奉大夫、翰
林学士，以病归。三年，起为工部尚书，拜征东行省参
知政事。七年，总管大名路。八年，召为集贤学士。十一
年，授正奉大夫、太子宾客。仁宗即位，以翰林学士承
旨、资善大夫致仕。延祐七年卒，谥文恭。